**5.9.2016**

**מנכ"ל פגסוס**

**הנדון: טיול להרי הרוקי הקנדיים ושייט באלסקה**

**9.8-29.8.2016**

**מדריך: אריק יאול**

ברצוני להביע את הערכתי והוקרתי על הטיול המדהים שחוויתי, ובעיקר למי שנשא אותו באופן ראוי להערכה על כתפיו המדריך **אריק יאול**.

ככל שהוא היה מורכב לוגיסטית ולא פשוט בעיני לביצוע, הוא התנהל באפס תקלות.הכל תקתק כמו שעון שוויצרי. זה לא נראה לי מובן מאליו.

הקבוצה הייתה מאד הטרוגנית, וכללה גם אנשים נכים ומבוגרים.אפשר היה לצפות שזה יכביד על הקבוצה. למרות זאת הצליח המדריך לנהל ולהנהיג את הקבוצה ,כך שהנכות של האנשים לא הורגשה כלל והם היוו חלק אינטגראלי של הקבוצה ולקחו חלק ללא יוצא מן הכלל בכל הפעילויות שהיו.

אני הרגשתי שהוא מתייחס לכל אחד ואחת כחלק מקבוצת עלית ולא נתן לאף אחד להרגיש שונה.

היחס שלו אל האנשים היה אנושי, מתחשב, קשוב נכון לפתור מידית כל בעיה ,או בקשה ויחד עם זה ידע להיות אסרטיבי כשהיה צורך.

הידע הרב שהוא הפגין, והשליטה המלאה שלו , בהיסטוריה, בגאוגרפיה, בתרבות לאורך מסלול הטיול הרחיבה מאד את ידיעותיי והוסיפה לי מאד לחוויות הטיול.

הצלחת הטיול נבעה לדעתי מתכנון מעולה של המסלול ,מביצוע מדויק ואף מעבר לכך ומיכולותיו הרבות של המדריך,ממקצועיותו,אישיותו וסבלנותו הרבה.

אהבת הטבע והאדם הייתה נר לרגליו .זה בא לידי ביטוי מההתלהבות שלו בכל אתר ואתר ,אשר הדביקה את כולם. באינטראקציה הטובה מאד שלו עם אנשי הקבוצה ,עם הנהגים, בבתי המלון ועם כל האנשים שנקרו בדרכנו בכל רגע נתון בטיול.

חוויתי חוויה מופלאה בטיול הראשון שנסעתי בחברתכם.

תודה,

עופרה פוסטר